2000R2888 — SL — 01.05.2004 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA (ES) št. 2888/2000 EVROPSKEGA PARLAMENTA IN SVETA

z dne 18. decembra 2000

o razdelitvi dovolilnic za težka tovorna vozila, ki vozijo po Švici







EVROPSKI PARLAMENT IN SVET EVROPSKE UNIJE STA – ob upoštevanju Pogodbe o ustanovitvi Evropske skupnosti in zlasti člena 71 Pogodbe, ob upoštevanju predloga Komisije ( 1 ), ob upoštevanju mnenja Ekonomsko-socialnega odbora ( 2 ), po posvetovanju z Odborom regij, v skladu s postopkom, določenim v členu 251 Pogodbe ( 3 ), ob upoštevanju naslednjega: (1) Švicarski zvezni svet je 1. novembra 2000 sklenil, da od 1. januarja 2001 težkim tovornim vozilom do 34 ton dovoli voziti po svojem ozemlju in istega dne odpre kvote za vozila, katerih dejanska skupna masa presega 34 ton, vendar ne večja od 40 ton, ter za prazna in lahka tovorna vozila. Ta sklep je spremljala uvedba RPLP (obdavčitve težkega tovornega prometa) v švicarskem omrežju. (2) Ta sklep je avtonomni ukrep, ki ga je sprejela Švicarska konfederacija, in ga posledično ni mogoče šteti za začasno uporabo Sporazuma med Evropsko skupnostjo in Švicarsko konfederacijo o prevozu blaga in potnikov po železnici in cesti, podpisanega 21. junija 1999. Sklenitev tega sporazuma s strani Skupnosti zahteva sočasni začetek veljavnosti sedmih sporazumov, podpisanih s Švicarsko konfederacijo na isti dan. (3) Treba je določiti trajne predpise za razdeljevanje in upravljanje dovolilnic, ki so Skupnosti na voljo od 1. januarja 2001. (4) Iz praktičnih in organizacijskih razlogov je treba Komisiji dodeliti nalogo razdeljevanja dovolilnic državam članicam. (5) V ta namen je treba predvideti postopek dodeljevanja. Nato naj države članice po objektivnih merilih razdelijo dodeljene jim dovolilnice med prevozna podjetja. (6) Za zagotovitev optimalne porabe dovolilnic je treba vse neporabljene dovolilnice vrniti Komisiji za ponovno razdelitev. (7) Dodeljevanje dovolilnic mora temeljiti na merilih, ki v celoti upoštevajo obstoječe tokove tovornega prometa in dejanske prevozne potrebe v alpski regiji. (8) Lahko se izkaže za potrebno spremeniti dodeljevanje dovolilnic na podlagi dejanskih prometnih tokov, pri čemer se upoštevajo ustrezni elementi metode, opisane v Prilogi III. Pri izvedbi tovrstnih sprememb mora Komisiji pomagati odbor. (9) Ukrepe, potrebne za izvajanje te uredbe, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil ( 4 )– ob upoštevanju naslednjega: SPREJELA NASLEDNJO UREDBO:







Člen 1

Ta uredba določa pravila za razdeljevanje dovolilnic, ki jih je Skupnosti dodelila Švica in s katerimi Švica od 1. januarja 2001 dovoljuje težkim tovornim vozilom do 34 ton voziti po svojem ozemlju in z istim dnem odpira kvote za vozila, katerih dejanska skupna masa presega 34 ton, vendar ni večja od 40 ton, ter za prazna in lahka tovorna vozila, uvaja pa tudi RPLP (obdavčitev težkega tovornega prometa) v švicarskem omrežju.

Člen 2

V tej uredbi:

1. dovolilnica za „polno težo“ pomeni dovolilnico za vožnjo po švicarskem ozemlju, odobreno za tovorna vozila, katerih dejanska skupna masa presega 34 ton, vendar ni večja od 40 ton;

2. „prazna“ dovolilnica pomeni dovolilnico za vožnjo po švicarskem ozemlju, odobreno za tovorna vozila, ki so prazna ali prevažajo lahke tovore.

Člen 3

1. Komisija dodeljuje dovolilnice v skladu z odstavki 2, 3 in 4.

2. Dovolilnice za „polno težo“ se razdeljujejo v skladu s Prilogo I.

3. „Prazne“ dovolilnice se razdeljujejo v skladu s Prilogo II.

4. Dovolilnice za vsako leto se razdelijo pred 15. avgustom preteklega leta.

Člen 4

Države članice razdeljujejo dovolilnice med podjetja s sedežem na svojem ozemlju po objektivnih in enakopravnih merilih.

Člen 5

Države članice vsako leto pred 15. septembrom predložijo Komisiji tiste dovolilnice, ki jih niso dodelile podjetjem.

Komisija po postopku iz člena 7 dodeli te dovolilnice eni ali več državam članicam na tak način, da zagotovi njihovo optimalno porabo.

Člen 6

Pri izdelavi predloga za prilagoditev Komisija vzame za podlago dejanske prometne tokove v letu 2001, pri čemer enako upošteva merila v zvezi z dvostranskim in tranzitnim prometom. Če bi se s ponovnim izračunom število dovolilnic za dodelitev državi članici bistveno razlikovalo od števila iz Prilog I in II, se spremembe, potrebne za prilagoditev Prilog I in II, sprejmejo po postopku iz člena 7.

Člen 7

1. Komisiji pomaga odbor.

2. Pri sklicevanju na ta člen veljata člena 5 in 7 Sklepa 1999/468/ES ob upoštevanju določb člena 8 sklepa.

Obdobje, določeno v členu 5(6) Sklepa 1999/468/ES, znaša 3 mesece.

3. Odbor sprejme svoj poslovnik.

Člen 8

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

▼M1









PRILOGA I

Razdelitveni ključ za dodeljevanje dovolilnic za „polno težo“







Država članica % Belgija 6,9 Danska 1,4 Nemčija 25 Grčija 0,9 Španija 2 Francija 15 Irska 0,85 Italija 24 Luksemburg 1,45 Nizozemska 8,9 Avstrija 8 Portugalska 0,7 Finska 0,8 Švedska 0,75 Združeno kraljestvo 3,35 Skupaj 100

Skupno število dovolilnic, razdeljenih za leti 2001 in 2002, znaša 300 000, za leti 2003 in 2004 pa 400 000.







Država članica Število dovolilnic Češka 3 164 Estonija 440 Ciper 66 Latvija 132 Litva 308 Madžarska 1 934 Malta 352 Poljska 2 109 Slovenija 1 055 Slovaška 440 Skupaj 10 000









PRILOGA II

Razdelitveni ključ za dodeljevanje „praznih“ dovolilnic







Država članica 2001 do 2004 Belgija 14 067 Danska 1 310 Nemčija 50 612 Grčija 5 285 Španija 1 500 Francija 16 126 Irska 220 Italija 93 012 Luksemburg 3 130 Nizozemska 21 517 Avstrija 2 183 Portugalska 192 Finska 867 Švedska 381 Združeno kraljestvo 9 598 Skupaj 220 000







Država članica Število dovolilnic Češka 1 741 Estonija 242 Ciper 36 Latvija 73 Litva 169 Madžarska 1 064 Malta 193 Poljska 1 160 Slovenija 580 Slovaška 242 Skupaj 5 500









PRILOGA III

Metodologija za določitev dodeljevanja dovolilnic

Dodeljevanje dovolilnic, določeno v prilogah I in II, bo opravljeno po naslednji metodologiji:

1. Države članice EU-15

Dovolilnice za „polno težo“

Na začetku bo vsaka država članica prejela 1 500 dovolilnic.

Nato bodo preostale dovolilnice dodeljene v enakih delih na podlagi meril v zvezi z dvostranskim in tranzitnim prometom.

Ta rezultat bo nekoliko prilagojen zaradi upoštevanja posebnega zemljepisnega položaja nekaterih držav članic.

Dvostranski promet

Dodeljevanje bo opravljeno na podlagi deležev vsake države članice v dvostranskem prometu v Švico in iz nje.

Tranzitni promet

Dodeljevanje bo opravljeno na podlagi deležev težkih tovornih vozil, registriranih v zadevi državi članici, pri skupnem številu preusmerjenih kilometrov v čezalpskem cestnem prometu sever-jug in jug-sever kot rezultat sedanje omejitve mase v Švici.

Preusmerjena kilometrina bo izračunana kot razlika med dejansko razdaljo čezalpskih voženj in najkrajšo razdaljo skozi Švico. Kilometrina skozi Švico bo prilagojena z dodatkom 60 kilometrov zaradi upoštevanja zamud na meji in razmer v cestnem prometu.

Tistim državam članicam, ki bi z zgoraj navedeno metodo izračunavanja dobile manj kakor 200 dovolilnic, bo dodeljenih 200 dovolilnic.

„Prazne“ dovolilnice

„Prazne“ dovolilnice bodo dodeljene na podlagi deležev vozil, ki so registrirana v državah članicah in katerih skupna masa znaša med 7,5 in 28 tonami, v tranzitnem prometu teh vozil skozi Švico.

2. Nove države članice

Dovolilnice za „polno težo“

Države članice, ki so sklenile dvostranske sporazume s Švico (Češka, Estonija, Latvija, Litva, Madžarska, Poljska in Slovenija), bodo prejele najmanj enako število dovolilnic, kakor bi ga prejele na podlagi dvostranskih sporazumov za obdobje od 1. maja 2004 do 31. decembra 2004, če bi ti sporazumi ostali veljavni v letu 2004.

Cipru, Malti in Slovaški se dodelijo dovolilnice na podlagi njihovih deležev prometa v Švico in iz nje, pa tudi v tranzitu skozi Švico v letu 2002.

Preostale razpoložljive dovolilnice za deset novih držav članic bodo razdeljene sorazmerno.

„Prazne“ dovolilnice

Ker bo Skupnost prejela 5500 „praznih“ dovolilnic, kar znaša 55 % od števila dovolilnic za „polno težo“, se bodo „prazne“ dovolilnice dodeljevale v tem razmerju.